கேள்வி: கண்ணனூர் ஊராட்சி (திருச்சிராப்பள்ளி) - அமைவிடம் குறித்து விரிவாக சொல்லுங்கள்.
பதில்: கொல்லிமலையில் உற்பத்தியாகி காவிரியில் கலக்கும் அய்யாற்றின் கிழக்கு கரையில் கண்ணனூர் அமைந்துள்ளது. திருச்சி மாவட்ட எல்லைப்பரப்பின் வடக்கு பகுதியில், திருச்சியிலிருந்து 40 கிலோமீட்டர் தொலைவிலும் துறையூரிலிருந்து 5 கிலோமீட்டர் தொலைவிலும் மாநில நெடுஞ்சாலை எண் 161 இல் உள்ளது.
கேள்வி: கண்ணனூர் ஊராட்சி (திருச்சிராப்பள்ளி) - வரலாறு பற்றி விளக்கவும்.
பதில்: வள்ளுவப்பாடி நாடு என்பது கண்ணனூர் என்னும் ஊரை மையமாகக் கொண்ட நாட்டுப்பகுதி எனத் தெரியவருகிறது. இப்பகுதியில் இக்காலத்திலும் வள்ளுவன் குடியைச் சேர்ந்த மக்கள் அதிகமாக வாழ்ந்துவருகின்றனர். இந்த வள்ளுவப்பாடி நாடுதான் புகழேந்திப் புலவரைப் போற்றிப் பேணிய சந்திரன் சுவர்க்கியின் மள்ளுவநாடு எனச் சதாசிவ பண்டாரத்தார் குறிப்பிடுவதாக மு. அருணாசலம் தெரிவிக்கிறார். பொருளாதாரம் வேளாண்மைத் தொழில் இங்கு முதன்மையாக திகழ்கிறது. அய்யாற்றின் நீர் வளம் இங்கு ஆதாரமாக உள்ளது. நெசவுத்தொழில், மண்பாண்டத்தொழில், புட்டுத்தொழில் (பிட்டு) முதலான தொழில்களும் இங்குள்ள மக்கள் செய்து வருகின்றனர் .